《范阳同年示及零陵三题率然为答甚愧妍唱 其三 澹山岩》
宋代·俞希孟

岩腹潜云构，清凉十亩间。天留盘古穴，人识宝陁山。

坏像烟岚湿，高僧岁月闲。圣时无遁客，佳境付禅关。

作者简介：俞希孟，歙县（今属安徽）人。仁宗景祐五年（一○三八）进士。嘉祐二年（一○五七），官荆湖南路转运使（清嘉庆《湖南通志》卷二一○）。今录诗三首。